Faf se lot bekendFaf du Plessis. Foto: AP Photo/Rick Rycroft Die Engelse oudregter, Michael Beloff, wat die appèl aangehoor het, het Du Plessis se appèl verwerp en besluit om met die vorige uitspraak te volstaan. Dit beteken hy is steeds skuldig en beboet met sy volle wedstrydfooi. Dit beteken ook Du Plessis kan Maandag die Proteas lei wanneer die eerste toets teen Sri Lanka in Port Elizabeth begin. Die appèlverhoor is Maandag in Dubai gehou. Du Plessis is in November daaraan skuldig bevind dat hy met die bal gepeuter het tydens ŉ kriekettoets teen Australië. Die Internasionale Krieketraad (IKR) het vroeër in ŉ verklaring gesê die voorval het op die vierde en laaste dag van die toets plaasgevind. Die liggaam sê die televisiebeeld wys duidelik hoe Du Plessis speeksel van ŉ peperment – ŉ kunsmatige middel in die konteks van balversorging op die veld – aan die bal smeer, met die doel om die toestand en dus die “gedrag” van die bal te verander. Lees alle vorige berigte oor Faf du Plessis op Maroela Media.